《都门留别》
清代·顾成天

八载郎官清禁从，承恩亲忝大夫封。乞身不羡陶贞白，受禄犹惭邴曼容。

笔珥延英详议礼，编开崇政广明农。衰庸只合归田去，九点还余未到峰。

作者简介：清江苏上海人，字良哉，号小厓。康熙五十六年举人。雍正八年籍蔡嵩家，得其诗，中有《咏皇城草》诗，疑其讥讽，索全集以进，有《挽圣祖诗》六章。世宗览之堕泪，因召入京，赐进士，授编修。乾隆二年，以老乞归。有《离骚解》、《金管集》、《东浦草堂文集》。